**ПРИЛОЖЕНИЕ 1**

ТЕХНИЧЕСКО ЗАДАНИЕ

|  |  |
| --- | --- |
| Наименование на поръчката: | ***„ВЪЗСТАНОВЯНЕ НА ПОДДРЪЖКАТА НА ПРОГРАМНОТО ОСИГУРЯВАНЕ (СОФТУЕРНИ ЛИЦЕНЗИ) НА ИНФРАСТРУКТУРАТА, БАЗИРАНА НА ПЛАТФОРМИ НА IBM, ЗА НУЖДИТЕ НА НАЦИОНАЛНАТА ВИЗОВА ИНФОРМАЦИОННА СИСТЕМА (НВИС) И НА ВИЗОВАТА ДЕЙНОСТ В КОНСУЛСКИТЕ СЛУЖБИ НА РЕПУБЛИКА БЪЛГАРИЯ”*** |

# Въведение

Националната визова информационна система (НВИС) е система с национално значение и трябва да гарантира непрекъснат, целогодишен и денонощен (24x7) достъп до ресурсите си и до Визовата информационна система на ЕС, не само на МВнР, но и на всички национални органи, имащи съответните права - Главна дирекция “Гранична Полиция” на МВР, Дирекция „Миграция” на МВР, звената „Миграция” при ОДМВР и СДВР, Държавната агенция за бежанците при Министерския съвет, службите за опазване на вътрешния ред и националната сигурност, службите за борба с тероризма и организираната престъпност.

Подновяването на абонаментната поддръжка за лицензите на софтуера за управление на бази данни (СУБД) и софтуера за архивиране и възстановяване осигурява възможност да се ползват най-новите версии на програмните продукти, което предоставя подобрения в кода, използваемостта, производителността и сигурността.

Поддръжката осигурява съвместимост с последните развиващи се технологии и промени в операционните системи, сървъри на приложения, системи за сигурност и мониторинг и други.

# Предмет

Предмет на обществената поръчка е възстановяване на абонамент за софтуерна поддръжка към производителя на следните софтуерни лицензирани продукти, изграждащи инфраструктурата на НВИС:

1. **Софтуер за управление на бази данни**

Текущо НВИС използва СУБД IBM Informix Dynamic Server 12.10, който е с последна актуална поддръжка към производителя IBM към дата 30.06.2015 г.

Необходимо е да се осигури абонаментна поддръжка на следните софтуерни лицензи:

|  |  |  |
| --- | --- | --- |
| Описание на софтуерен лиценз | Тип | Количество |
| IBM INFORMIX ENTERPRISE EDITION USER OPTION AUTHORIZED USER SINGLE INSTALL LICENSE  | Лиценз на лицензиран потребител  | 260 броя |

Абонаментната поддръжка трябва да включва следните услуги:

|  |
| --- |
| Поддръжка и консултации |
| Актуализиране на продукт |
| Обновяване на продукт |
| Телефонна поддръжка 24 x 7 |
| Поддръжка по електронна поща |
| Възможност за отваряне на неограничен брой казуси към производителя |

Валидността на софтуерната абонаментна поддръжка трябва да е **до 31.12.2019 година**, считано от датата на подписване на протокол за активиране на поддръжката.

1. **Софтуер за архивиране и възстановяване**

Всички системи в инфраструктурата на НВИС са защитени със софтуер за архивиране и възстановяне на IBM Spectrum Protect (старо име IBM Tivoli Storage manager), който е с последна актуална поддръжка към производителя IBM към дата 30.06.2015 г.

Необходимо е да се осигури абонаментна поддръжка на следните софтуерни лицензи:

|  |  |  |
| --- | --- | --- |
| Описание на софтуерен лиценз | Тип | Количество |
| IBM SPECTRUM PROTECT FOR SAN 10 PROCESSOR VALUE UNITS (PVUS) LICENSE  | Лиценз на сървърно ядро (Processor Value Unit)  | 336 броя |
| IBM SPECTRUM PROTECT EXTENDED EDITION 10 PROCESSOR VALUE UNITS (PVUS) LICENSE  | Лиценз на сървърно ядро (Processor Value Unit) | 1152 броя |
| IBM SPECTRUM PROTECT FOR DATABASES 10 PROCESSOR VALUE UNITS (PVUS) LICENSE  | Лиценз на сървърно ядро (Processor Value Unit) | 224 броя |
| IBM SPECTRUM PROTECT FOR MAIL 10 PROCESSOR VALUE UNITS (PVUS) LICENSE  | Лиценз на сървърно ядро (Processor Value Unit) | 224 броя |
| IBM SPECTRUM PROTECT FOR VIRTUAL ENVIRONMENTS 10 PROCESSOR VALUE UNITS (PVUS) LICENSE  | Лиценз на сървърно ядро (Processor Value Unit) | 352 броя |

Абонаментната поддръжка трябва да включва следните услуги:

|  |
| --- |
| Поддръжка и консултации |
| Актуализиране на продукт |
| Обновяване на продукт |
| Телефонна поддръжка 24 x 7 |
| Поддръжка по електронна поща |
| Възможност за отваряне на неограничен брой казуси към производителя |

Валидността на софтуерната абонаментна поддръжка трябва да **е до 31.12.2019 година**, считано от датата на подписване на протокол за приемане активирането на поддръжката.

# Изисквания към участниците и изпълнението

Участникът следва да декларира, че е оторизиран от производителя или негово официално представителство с правото да извършва разпространение на лицензи и предоставя софтуерна поддръжка на предлаганите лицензи на територията на Република България.

 **Срок на изпълнение**

Срокът за активиране на софтуерната абонаментна поддръжка на лицензирания софтуер на IBM е 10 (десет) работни дни от датата на получаване на писменото уведомление от Възложителя до Изпълнителя за осигурен финансов ресурс. В същия срок, изпълнителят предоставя на възложителя документ от производителя на софтуерите удостоверяващ осигуряването на абонаментната поддръжка.

Валидността на софтуерната абонаментна поддръжка е **до 31.12.2019 година**, считано от датата на подписване на протокол за приемане активирането на поддръжката.

**Забележка:**\* Участник, предложил срок за активиране на софтуерната абонаментна поддръжка на лицензирания софтуер на IBM, който е по-дълъг от 10 (десет) работни дни, считано от датата, на която Изпълнителят получи от Възложителя уведомление, че финансовият ресурс за изпълнение предмета на договора е осигурен, ще се счита, че е представил оферта, която не отговаря на предварително обявените условия и ще бъде отстранен от участие в обществената поръчка.

**Място на изпълнение**

Място на изпълнение на предмета на обществената поръчка е: Министерство на външните работи на Република България, София 1113, улица "Александър Жендов" №2

**Възложителят не допуска представянето на варианти на офертата.**

**Забележка:** \*Всяко посочване в настоящото техническо задание или в документацията като цяло на стандарт, спецификация, техническа оценка, техническо одобрение или технически еталон следва да се чете и разбира „или еквивалентно/и“.

\*\*Съдържащо се в настоящата техническо задание или в документацията като цяло на посочване на конкретен модел, източник или специфичен процес, който характеризира продуктите или услугите, предлагани от конкретен потенциален изпълнител, търговска марка, патент, тип или конкретен произход или производство, което облагодетелства или елиминира определени лица или някои продукти, следва да се чете и разбира „или еквивалентно/и“.

\*\*\*Когато Участник с офертата си предлага еквивалентно на поставено в настоящата Техническо задание изискване за стандарт, спецификация, техническа оценка или техническо одобрение, международни стандарти или други стандартнизационни документи, установени от европейски органи по стандартизация, Участникът трябва да докаже в своята оферта с подходящи средства, включително чрез протокол от изпитване от орган за оценяване на съответствието или сертификат, издаден от такъв орган, че предложеното от него решение удовлетворява по еквивалентен начин изискванията, определени в Техническата задание.

\*\*\*\*Когато Участник с офертата си предлага еквивалентни на поставени в настоящата Техническо задание работни характеристики или функционални изисквания, включително екологичните, които съответстват на български стандарт, въвеждащ европейски стандарт, европейска техническа оценка, обща техническа задание, международен стандарт или стандартизационен документ, установен от европейски орган по стандартизация, Участникът следва да докаже в своята оферта с подходящи средства, включително чрез протокол от изпитване от орган за оценяване на съответствието или сертификат, издаден от такъв орган, че предложените от него стандартизационни документи се отнасят до определените от Възложителя изисквания за работни характеристики и функционални изисквания.

\*\*\*\*\*Възложителят ще приема и други подходящи доказателства, когато Участникът по независещи от него причини няма възможност да осигури сертификатите или протоколите от изпитване или няма възможност да ги получи в съответните срокове и при условие, че Участникът докаже, че доставките и услугите отговарят на изискванията или критериите, свързани с изпълнението на поръчката.